' *পূর্ব হিমালয়ান উপাালফাইন কনিফার বন হলো* একটি নাতিশীতোষ্ণ শঙ্কুময় বনাঞ্চল যা পূর্ব মধ্য হিমালয়ের মাঝে ও উচুতে, পশ্চিম নেপাল, ভুটান, অরুণাচল প্রদেশ, সিকিম সহ উত্তর ভারতীয় রাজ্য এবং পার্শ্ববর্তী মায়ানমার ও চীনে পাওয়া যায়।

অবস্থান
-------

ইকোরিজিয়ন ২৭,৫০০ বর্গকিলোমিটার (১০,৬০০ মা২) জুড়ে বনাঞ্চলটিকে পরিবেষ্টন করে রাখে যা ৩,০০০ থেকে ৪,০০০ মিটার (৯,৮০০ থেকে ১৩,১০০ ফু) উচ্চতা নেপালের গণ্ডকী নদী থেকে পূর্বে ভুটান হয়ে অরুণাচল প্রদেশ ও তিব্বত পর্যন্ত বিস্তৃত। এটি দক্ষিণে ইন্দোমালয় অঞ্চল থেকে উত্তরে প্যালের্কটিক অঞ্চলে একটি রূপান্তরিত অঞ্চলের অংশ এবং হিমালয়ের বৃক্ষরেখার নীচে এর শেষ মিলনস্থল। হিমালয় তৃণের পাদদেশ থেকে উচ্চ শিখর পর্যন্ত এই অঞ্চলটি বেষ্টিত যা অনেক মৌসুমি প্রাণীর আবাসস্থল। এই ইকোবনাঞ্চলটি প্রতিবছর এসব প্রাণীদের আবাসস্থল তৈরী করতে গুরুত্বপূর্ণ ভূমিকা রাখে।. এছাড়াও, এই বনাঞ্চল না থাকলে খাড়া পাহাড়ের স্রোত এবং নদীগুলির কারণে এই অঞ্চল বন্যায় প্লাবিত হতো।

পূর্ব হিমালয় বিভিন্ন মৌসুমে বঙ্গোপসাগরের পানি দ্বারা প্লাবিত হয় তাই  এ অঞ্চল পশ্চিমের চেয়ে বেশি আর্দ্র এবং সেখানে উচু বৃক্ষের সারি রয়েছে (পশ্চিম হিমালয়ের ৩,০০০ মিটারের তুলনায় ৪,৫০০ মিটার)।

উদ্ভিদজগত
---------

এই ধরণের বনাঞ্চর সাধারণত খাড়া, পাথুরে ও উত্তর ঢালের দিকে দেখতে পাওয়া যায়। যার মধ্যে সবচেয়ে সাধারণ গাছ হলো *Abies spectabilis, Larix griffithii, Juniperus recurva, Juniperus indica, Betula utilis*, *Acer* spp. , এবং *Sorbus* spp. *রডোডেনড্রন হজসোনি*, *রডোডেনড্রন বারবাটাম*, *রডোডেনড্রন ক্যাম্পানুলাটাম, রডোডেনড্রন ফুলজেনস* এবং *রডোডেনড্রন থমসনি* সহ রঙিন রডোডেনড্রনের একটি সমৃদ্ধ সম্প্রদায়ের আন্ডারস্টোরিও রয়েছে। অন্যান্য গুল্মগুলির মধ্যে রয়েছে *Viburnum grandiflorum* *এবং Lonicera angustifolia.*

*সুগা ডুমোসা* আর্দ্র অঞ্চলে ও নিম্ন উচ্চতায় দেখা যায়। *পিনাস ওয়ালিচিয়ানা* তিব্বতের আশেপাশে শুষ্ক অঞ্চলে দেখা দেয়। খুম্বু অঞ্চলে এটি বিশেষভাবে দেখা যায়। *টেক্সাস বেকাটা* মাঝে মাঝে দেখা ‍যায় তবে তা খুবই কম। 

পাহাড়ের সমতলে ও অভ্যন্তরীণ নদী উপত্যকাগুলিতে জুনিপার জঙ্গল জন্মায়, বিভিন্ন প্রজাতির *স্যালিক্স* এবং *প্রুনাসের* সাথেও এটিকে গজাতে দেখা যায়। ভুটানের জিগমে দরজি ন্যাশনাল পার্কের সারিজাথাং উপত্যকাগুলি গ্রীষ্মকালীন তাকিনগুলো ( *বুডোরকাস ট্যাক্সিকলার* ) জন্মানোর মোক্ষম জায়গা।।

প্রাণীজগত
---------

এই শঙ্কু বনাঞ্চলটি মার্টেনস, হিমালয়ান তাহর এবং মুন্টজ্যাক সহ ইন্দোমালয়ান এবং প্যালের্কটিক উভয় অঞ্চলের প্রায় উনানব্বই প্রজাতির স্তন্যপায়ী প্রাণীদের আবাসস্থল । এছাড়াও রয়েছে সাদা পেটের কস্তুরী হরিণ, যাদেরকে কস্তুরী গ্রন্থির জন্য শিকার করা হয়, এবং বিলুপ্ত প্রায় লাল পান্ডাও ওই এলাকার গুরুত্বপূর্ণ বাসিন্দা যাদের সাধারণ আবসস্থল হলো কনিফার বনগুলো যেখানে লাল পান্ডা ৩,০০০ মিটার থেকে ৪,০০০ মিটারের মধ্যে বাস করে যেখানে দেবদারু গাছের নিচে বাঁশের আড়াল রয়েছে। এখানে পাওয়া অন্যান্য বিপন্ন প্রজাতি হল টাকিন, হিমালয়ান সেরো ( *ক্যাপ্রিকর্নিস থার* ), এবং হাল্কা রঙের উড়ন্ত কাঠবিড়ালি ( *হাইলোপেটিস অ্যালবোনিগার* ) যেখানে ম্যান্ডেলির মাউস-কানের বাদুড়, এশিয়াটিক বন্য কুকুর, এশিয়াটিক কালো ভাল্লুক এবং হিমালয়ান তাহর যাকে ঝুকিপূর্ণ হিসেবে বিবেচনা কর হয়। এছাড়াও দেখতে প্রায় একই দুটি স্থানীয় কাঠবিড়ালি রয়েছে, হজসনের দৈত্যাকার উড়ন্ত কাঠবিড়ালি ( *পেটাউরিস্তা ম্যাগনিফিকাস* ) এবং ভুটানের দৈত্যাকার উড়ন্ত কাঠবিড়ালি ( *পেটারিস্তা নোবিলিস* ) এবং একটি খাঁটি স্থানীয় ইঁদুর রয়েছে, হিমালয়ান ফিল্ড মাউস ( *অ্যাপোডেমাস গুর্খা* )। 

এই অঞ্চলে প্রায় ২০০ প্রজাতির পাখিকে চিহ্নিত করা হয়েছে যার মধ্যে ছয়টি স্থানীয়; চেস্টনাট-ব্রেস্টেড পার্টট্রিজ ( *আরবারোফিলা মেন্ডেলি* ), হোয়রি-থ্রোটেড বারউইং ( *অ্যাক্টিনোডুরা নিপ্যালেনসিস* ), ব্রাউন-থ্রোটেড ফুলভেটা ( *অ্যালসিপ লুডলোই* ), নেপাল কাপউইং ( *পনোপিগা ইম্যাকুলাটা* ), বাফ-থ্রোটেড পার্টট্রিজ ( *টেট্রাওফ্যাসিস* *সেচেন্যাবিয়ানা* প্যারাকেটানা) এবং লর্ড ) শেষ দুটি অরুণাচল প্রদেশের কনিফার বনের একটি নির্দিষ্ট এলাকায় সীমাবদ্ধ। ইকোরিজিয়নের হুমকির মুখে ও বিলুপ্তপ্রায় পাখির মধ্যে রয়েছে তিব্বতি কানযুক্ত তিতির ( *Crossoptilon harmani* ) এবং Sclater's monal ( *Lophophorus sclateri* )। এছাড়াও অন্যান্য অনেক পাখি নিজেদের আবসস্থল পরিবর্তনের প্রতি সংবেদনশীল এবং তাই তারাও সম্ভাব্য ঝুঁকিপূর্ণ, যার মধ্যে রয়েছে ব্লাড ফিজ্যান্ট ( *ইথাগিনিস ক্রুয়েন্টাস* ), ব্লিথস ট্রাগোপান ( *ট্রাগোপান ব্লিথি* ), স্যাটার ট্রাগোপান ( *ট্রাগোপান স্যাটারা* ), ওয়ার্ডস ট্রোগন ( *হারপাক্টেস ওয়ার্ডি* ) এবং বুকের পার্টরিজ। প্রকৃতপক্ষে এই বনাঞ্চলটি দুটি (বার্ডলাইফ ইন্টারন্যাশনাল , এন্ডেমিক বার্ড এরিয়া) অংশে গঠিত কারণ পাখির সংখ্যা কনিফারগুলোর প্রজননের জন্য গুরুত্বপূর্ণ।

হুমকি এবং সংরক্ষণ
-----------------

এই উচ্চতায় মানুষের জনসংখ্যা খুব কম এবং বেশিরভাগ প্রাকৃতিক কনিফার বন সংরক্ষিত অঞ্চলে একটি বিশাল অংশ সহ রয়ে গেছে। । স্থানীয় বাসিন্দাদের কারণে, ট্র্যাকিং পার্টির কারণে, আবাদি জমি তৈরী করার জন্য ও কাঠের জোগান দিতে গিয়ে গাছ কাটার কারণে এসব অঞ্চল ক্ষতিগ্রস্ত হচ্ছে।

বনাঞ্চলটির৩৪.৬৯% সংরক্ষিত এলাকায় রয়েছে। বৃহৎ সংরক্ষিত অঞ্চলগুলির মধ্যে রয়েছে নেপালের অন্নপূর্ণা সংরক্ষিত এলাকা, ল্যাংটাং এবং মাকালু বরুণ জাতীয় উদ্যান, ভারতের খংচেন্দজোঙ্গা, নামদাফা এবং সিঙ্গালিলা জাতীয় উদ্যান এবং সাকতেং বন্যপ্রাণী অভয়ারণ্য, জিগমে সিংয়ে ওয়াংচুক এবং জিগমে দরজি জাতীয় উদ্যান ।

তথ্যসূত্র
---------

1. 1 2 3  
Hoekstra, J. M.; Molnar, J. L.; Jennings, M.; Revenga, C.; Spalding, M. D.; Boucher, T. M.; Robertson, J. C.; Heibel, T. J.; Ellison, K. (২০১০)। Molnar, J. L. সম্পাদক। *The Atlas of Global Conservation: Changes, Challenges, and Opportunities to Make a Difference*বিনামূল্যে নিবন্ধন প্রয়োজন। University of California Press। আইএসবিএন 978-0-520-26256-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Eastern Himalayan subalpine conifer forests"। *Terrestrial Ecoregions*। World Wildlife Fund। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Eastern Himalayan subalpine conifer forests". DOPA Explorer. Accessed 24 August 2021. [[